Megkezdődött a kivitelezés a Fő utcán!

A városrehabilitáció kettes ütemében a munkaterület átadás óta folyamatosan zajlanak az építkezések. A Múzeum tér kikötése a Rozgonyi u. irányába e hét végéig megvalósul, melynek burkolatához a Fő útról lemart aszfaltot használja a kivitelező. Ezen munkálatok alatt ideiglenes forgalomkorlátozásra lehet számítani a folyamatos közlekedés biztosítása mellett az útszakaszon. Megkezdődtek a munkálatok a Járási Hivatal előtt is, ahol a kivitelező bontási feladatokat végzi jelenleg. A Zrínyi utca kétirányú forgalmának kialakítása előtt burkolatjavítási munkákat végez a VIA Kanizsa Városüzemeltető Nonprofit Zrt a biztonságos közlekedés érdekében.

A Fő út első szakaszának teljes lezárására (Sabján Gy. u- Csengery u. között) várhatóan 2015. augusztus 17-én kerül sor. Ekkor lép életbe az 1. számú ideiglenes forgalomkorlátozás, amely során a Fő u. forgalmát a kivitelezés idejére kétirányúsított Zrínyi u. és a párhuzamos utak vezeti majd el.

A munkálatok ideje alatt a lakosság szíves türelmét és megértését kérjük!

Üdvözlettel:

Horváth István

*projektmenedzser*

*Nagykanizsa Vagyongazdálkodási és Szolgáltató Zrt.*

*Városfejlesztési Divízió*

*Cím: 8800 Nagykanizsa, Fő u. 8.*